**Împliniri**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din rouă se nasc fluturi

Din muguri albe flori

Ca fluturii prin muguri

Să ducă roua-n flori.

Din nori se naşte ploaia

Din zbor albi cocori

Ca ploaia prin zbor

Să rupă norii din cocori.

Din vânt se nasc furtuni

Din dor o albă mare

Ca furtuna prin dor

Să ducă vântu-n mare.

Din plăceri se nasc iubiri

Din speranţă albă dorinţă

Ca iubirea prin speranţă

S-aducă plăcerea-n dorinţă.

Din sărut se nasc amintiri

Din zi albă noapte

Ca amintirea prin zi

Să ţină sărutul până-n noapte.